Iraagi relvajõud

Iraagi relvajõud on Iraagi Vabariigi sõjavägi. Iraagi relvajõudude koosseisu kuuluvad maavägi, maaväe lennuväejuhatus, õhuvägi, õhutõrje väejuhatus ja merevägi. Iraagi sõjavägi on Iraagi Kaitseministeeriumi haldusalas ning kaudselt peaministri kontrolli all. Samuti relvajõudude koosseisu, kuid otse peaministri haldusalasse kuuluvad terrorismivastane teenistus ja rahva mobilisatsioonijõud.; ; 

Iraagi sõjavägi sai alguse 1920. aastatel. Vahemikus 1936–1941 korraldati Iraagis kuus sõjaväelist riigipööret. Esimese lahingukogemuse sai Iraagi sõjavägi 1941. aasta Briti-Iraagi sõjas. Iisraeli vastu sõditi 1948. aasta Araabia-Iisraeli sõjas, 1967. aasta kuuepäevases sõjas ja 1973. aasta Yom Kippuri sõjas. Esimene Iraagi-Kurdi sõda toimus aastatel 1961–1970 ning teine aastatel 1974–1975. Esimene väga suur sõda oli Iraagi armee osalusel aastatel 1980–1988 väldanud Iraani-Iraagi sõda. Aastal 1990 tungis Iraagi sõjavägi Kuveiti, sellele järgnes lahesõda aastal 1991 pärast mida kehtestasid võõrväed Iraaki lennukeelutsioonid. Aastal 2003 sai Iraak Iraagi sõjas lüüa, relvajõud senisel kujul likvideeriti ning võimule tuli lääneriikide nukuvalitsus. Iraagi sõda jätkus mässu ning kodusõjana. 2010. aastatel oli Iraagi sõjavägi rakkes peamiselt Islamiriigi vastu.

Kui Ameerika Ühendriigid 2003. aastal Iraaki tungisid ja Saddam Husseini kukutasid, saatsid nad Iraagi relvajõud laiali ning proovisid uuesti üles ehitada. Seetõttu sai Iraak märkimisväärset toetust Ameerika Ühendriikide Kaitseministeeriumilt. Aastal 2009 jõustus leping, mille järgi hakkasid Iraagi turvalisuse eest taas hoolt kandma Iraagi sõjavägi ja siseministeeriumi haldusalas olevad üksused.

Varem on Iraagi sõjavägi olnud araabia maailma üks tugevamatest. Samas Saddam Husseini ajal sekkus riik sõjaväe enesekorraldusse ning üldine kompetents langes. Riigiintsitutsioonidest on armee üks riigi usaldatumaid. Puudujääkidest on välja toodud logistikat, luuret, suurtükiväge ja lennuväge.

Vaata ka
 Iraagi sõjaväelised auastmed

Viited

Allikad
  (one callmark UA853.I72 ALM)







 Rathmell, Andrew, Olga Oliker, Terrence K. Kelly, David Brannan, and Keith Crane, eds. Developing Iraq’s Security Sector: The Coalition Provisional Authority’s Experience. MG-365-OSD. Santa Monica, CA: RAND Corporation, 2005.




Kirjandus
 Jane's Pointer, 'Iraq changes command structure,' 1993
 Major General Dr Naji Khalifa Jassim Al-Dahan, "Iraqi air defense: A historical and documentary study of its development and national and national role 1939- 1993," ISBN 978-9923-27-025-7, Dar Al-Academies Publishing and Distribution Company, Amman - Jordan, 2020
 Michael Eisenstadt, 'The Iraqi Armed Forces Two Years On,' Jane's Intelligence Review, March 1993, p. 121–127
 Hemphill, Paul (1979) `The Formation of the Iraqi Army, 1921–33', in Abbas Kelidar (ed.) The Integration of Modern Iraq, pp. 88–110. London: Croom Helm.
Jane's, "Iraqi air defence - Fortress Iraq," Jane's Defence Weekly, 23 May 2002
 Kenneth M. Pollack, Arabs at War: Military Effectiveness 1948–91, University of Nebraska Press, Lincoln/London, 2002
 Andrew Rathmell, 'Iraq's Military: Waiting for Change,' Jane's Intelligence Review, Vol. 7, No.2, February 1995, p. 76–80
 Sean Boyle, 'In wake of Desert Fox, Saddam moves to tighten his grip,' Jane's ChemBio Web/Geopolitical Resources (also Jane's Intelligence Review), 2 February 1999.
 Iraqi PMO. "رئيس مجلس الوزراء @MAKadhimi يؤكد أنّ تطوير المؤسسات الأمنية واصلاحها هي من أولويات المنهاج الوزاري الذي ينصّ على تعزيز أداء الأجهزة الأمنية المختلفة وتحقيق التكامل المطلوب بينها، والعمل بمبدأ أنَّ كلَّ القوات العسكرية والأمنية في خدمة الشعب وتطلعاته ووحدته وأمنه ... Pic.twitter.com/TYAN3Au34v." Twitter, 28 May 2020, twitter.com/IraqiPMO/status/1265950977829601282.

Kategooria:Väeüksused
Kategooria:Iraak